2. ลักษณะการประกอบธุรกิจ

2.1 ความเป็นมาและพัฒนาการที่สำคัญ

เมื่อปี 2495 รัฐบาลจัดให้มีบริการออกอากาศวิทยุฯและโทรทัศน์ขึ้นเป็นครั้งแรกในประเทศไทย
โดยจัดตั้งบริษัท ไทยโทรทัศน์ จำกัด ต่อมาเมื่อวันที่ 3 กุมภาพันธ์ 2520
คณะรัฐมนตรีได้มีมติให้ยุบเลิกกิจการและตรา
พระราชกฤษฎีกาจัดตั้งองค์การสื่อสารมวลชนแห่งประเทศไทย (อ.ส.ม.ท.) พ.ศ. 2520 เมื่อวันที่
9 เมษายน 2520 มีสถานะเป็นรัฐวิสาหกิจ สังกัดสำนักนายกรัฐมนตรี
โดยรับโอนพนักงานและลูกจ้างรวมทั้งกิจการสถานีโทรทัศน์ไทยทีวีสีช่อง 9
สถานีโทรทัศน์ไทยทีวีสีช่อง 3 สถานีวิทยุกระจายเสียง ท.ท.ท. จากบริษัท ไทยโทรทัศน์ จำกัด
และเมื่อวันที่ 16 มิถุนายน 2520 อ.ส.ม.ท. ได้ก่อตั้งสำนักข่าวไทย
เพื่อดำเนินงานด้านข่าวอีกหน่วยงานหนึ่ง
ซึ่งถือเป็นการจัดตั้งสำนักข่าวอย่างเป็นทางการแห่งแรกของประเทศไทย ต่อมาในปี 2532
อ.ส.ม.ท.
ได้ร่วมดำเนินธุรกิจกับภาคเอกชนในการให้บริการโทรทัศน์ระบบบอกรับเป็นสมาชิกเป็นครั้งแรกของประเทศไทย
ในนาม UBC (United Broadcasting Corporation) หรือ TRUE Visions ในปัจจุบัน
และเมื่อวันที่ 17 สิงหาคม 2547 อ.ส.ม.ท.
ได้แปลงสภาพจากองค์การสื่อสารมวลชนแห่งประเทศไทย ตาม พ.ร.บ. ทุนรัฐวิสาหกิจฯ เป็นบริษัท
อสมท จำกัด (มหาชน) หรือ บมจ. อสมท โดยมีทุนจดทะเบียนเริ่มแรก 3,000 ล้านบาท
แบ่งเป็นหุ้นสามัญจำนวน 600 ล้านหุ้น มูลค่าที่ตราไว้หุ้นละ 5 บาท
โดยมีกระทรวงการคลังเป็นผู้ถือหุ้นแต่เพียงผู้เดียว

ต่อมา บมจ. อสมท ได้เพิ่มทุนจดทะเบียนจากเดิม 3,000 ล้านบาท เป็น 3,835 ล้านบาท
โดยออกหุ้นสามัญเพิ่มทุนจำนวน 167 ล้านหุ้น มีมูลค่าที่ตราไว้หุ้นละ 5 บาท เมื่อวันที่ 24 กันยายน
2547 จากนั้นบริษัทได้เข้า จดทะเบียนในตลาดหลักทรัพย์ฯ เมื่อวันที่ 8 ตุลาคม 2547
และกระจายหุ้นสู่มหาชนเป็นครั้งแรกเมื่อวันที่ 17 พฤศจิกายน 2547

2.2 ภาพรวมการประกอบธุรกิจของบริษัท

บมจ. อสมท เป็นผู้ประกอบกิจการด้านสื่อสารมวลชนรายใหญ่ที่มีสื่อโทรทัศน์ และสื่อวิทยุฯ
เป็นของตนเอง และเป็นผู้ที่ให้บริการด้านสื่อสารมวลชนผ่านสื่อต่าง ๆ ในหลายรูปแบบ ได้แก่

สถานีโทรทัศน์โมเดิร์นไนน์ เปลี่ยนชื่อมาจาก “สถานีโทรทัศน์ช่อง 9 อสมท”
ดำเนินการแพร่ภาพออกอากาศตลอด 24 ชั่วโมง จากสถานีแม่ข่ายซึ่งตั้งอยู่บริเวณสำนักงานใหญ่
กรุงเทพมหานคร ไปยังสถานีเครือข่ายในส่วนภูมิภาค 35 สถานีทั่วประเทศ
โดยมีขอบเขตการให้บริการครอบคลุมพื้นที่ทั่วประเทศประมาณร้อยละ 87.0
และมีประชากรในเขตบริการประมาณร้อยละ 88.5 อย่างไรก็ตาม บริษัทฯ
ยังคงมุ่งมั่นที่จะขยายขอบเขตการให้บริการให้ครอบคลุมพื้นที่และเขตการให้บริการประชาชนอย่างทั่วถึงมากขึ้น

สถานีวิทยุกระจายเสียง อสมท ส่งกระจายเสียงทั้งในส่วนกลางและส่วนภูมิภาค ด้วยระบบ
เอฟ.เอ็ม. และ เอ.เอ็ม. จำนวน 62 สถานี โดยส่วนกลางออกอากาศจากกรุงเทพมหานคร
จำนวน 9 สถานี ส่งกระจายเสียงด้วยระบบ เอฟ.เอ็ม. 7 สถานี และ เอ.เอ็ม. 2 สถานี
พื้นที่บริการครอบคลุมทั้งในกรุงเทพมหานคร และจังหวัดใกล้เคียง สำหรับในส่วนภูมิภาค
ส่งกระจายเสียงด้วยระบบ เอ.เอ็ม. 53 สถานี
สามารถให้บริการครอบคลุมพื้นที่ทั่วประเทศได้ประมาณร้อยละ 92.4
มีประชากรในเขตพื้นที่เป้าหมายที่ให้บริการประมาณร้อยละ 93.8

สำนักข่าวไทย เป็นศูนย์กลางในการผลิต รวบรวม จัดเก็บ
และเผยแพร่ข้อมูลข่าวสารที่เน้นความเป็นกลาง ถูกต้อง เชื่อถือได้ และทันเหตุการณ์
โดยนำเสนอผ่านสื่อของบริษัทที่หลากหลาย ได้แก่ สถานีโทรทัศน์โมเดิร์นไนน์ โทรทัศน์ดาวเทียม
เครือข่ายสถานีวิทยุฯ อสมท สื่ออิเล็กทรอนิคส์ผ่านเว็บไซต์ www.mcot.net
สื่อคอมพิวเตอร์ออนไลน์ (Computer Online) และสื่ออื่น ๆ เช่น
การให้บริการส่งข้อความข่าวในระบบ SMS ผ่านโทรศัพท์เคลื่อนที่ (MCOT X’Press)
รวมทั้งการขยายความร่วมมือด้านต่าง ๆ ตลอดจนการแลกเปลี่ยนข่าวสารกับสำนักข่าวและสื่อสำคัญ
ๆ ของโลก

ธุรกิจสื่อใหม่ (New Media)

-   โทรทัศน์ระบบบอกรับเป็นสมาชิก (Interactive Pay TV) บมจ. อสมท และ บจก.
    เพลย์เวิร์ค
    จะร่วมดำเนินธุรกิจโทรทัศน์บอกรับเป็นสมาชิกโดยใช้เทคโนโลยีบรอดแบนด์อินเตอร์เน็ตความเร็วสูง
    เป็นการให้บริการโทรทัศน์รูปแบบใหม่ที่มีรูปแบบการให้บริการที่หลากหลาย เช่น
    บริการโทรทัศน์ตามความต้องการ (TV on Demand) บริการโทรทัศน์แบบปฏิสัมพันธ์
    (Interactive Television) และบริการโทรทัศน์เพื่อการศึกษาทางไกล (Tuition on
    Demand) เป็นต้น โดยสามารถรองรับการให้บริการได้ทั้งแบบประจำที่และแบบเคลื่อนที่
    ผ่านทาง 3 อุปกรณ์หลัก คือ เครื่องรับโทรทัศน์ คอมพิวเตอร์ส่วนบุคคลและโทรศัพท์เคลื่อนที่
    ซึ่งภาวการณ์แข่งขันในปัจจุบัน
    โอกาสทางการตลาดสำหรับธุรกิจโทรทัศน์ระบบบอกรับเป็นสมาชิกยังมีการขยายตัวอีกมาก

-   โทรทัศน์ระบบดิจิทัล

บมจ. อสมท ร่วมมือกับ บมจ. ไออีซี เพื่อร่วมดำเนินธุรกิจโทรทัศน์ระบบดิจิทัล
โดยนำคลื่นความถี่ที่บริษัทมีอยู่แล้วมาใช้ให้เกิดประโยชน์ในการพัฒนาเทคโนโลยีการแพร่ภาพกระจายเสียงโทรทัศน์ระบบดิจิทัล
ไปยังกลุ่มเป้าหมายซึ่งเป็นผู้ใช้บริการแบบเคลื่อนที่และผู้ใช้บริการแบบประจำ

ที่การให้บริการระบบโทรทัศน์ในรูปแบบดิจิทัล ซึ่งมีความคมชัด
สามารถรับชมทั้งบนจอภาพขนาดใหญ่ที่ติดตั้งตามบ้านเรือนทั่วไป บนรถยนต์หรือระบบขนส่งมวลชน
หรือแม้แต่บนอุปกรณ์พกพาต่างๆ เช่น โทรศัพท์มือถือ PDA iPad เป็นต้น
โดยสัญญาณภาพและเสียงที่รับได้
จะมีความคมชัดตลอดเวลาไม่ว่าจะอยู่ประจำที่หรือกำลังเคลื่อนที่อยู่ก็ตาม นอกจากนี้
ยังสามารถให้บริการ Interactive การส่งกระจายข้อมูลให้กับผู้ชม (Data Broadcasting)
เช่น รายงานพยากรณ์อากาศ รายงานสถานการณ์การซื้อขายหลักทรัพย์ อัตราแลกเปลี่ยนเงินตรา
เป็นต้น นอกจากนี้ การออกอากาศโทรทัศน์ในรูปแบบดิจิทัล
ยังเป็นระบบการออกอากาศที่สามารถใช้แถบคลื่นความถี่ได้อย่างมีประสิทธิภาพกว่าการออกอากาศโทรทัศน์ในแบบอนาล็อกเดิมที่ออกอากาศอยู่ในปัจจุบัน
ซึ่งเป็นโอกาสทางการตลาดสำหรับการขยายตัวอีกมากในธุรกิจการให้บริการนี้

-   ธุรกิจช่องโทรทัศน์ผ่านดาวเทียม ระบบ C band / TrueVisions และ Ku band

บมจ. อสมท บริหารจัดการช่องสัญญาณโทรทัศน์ดาวเทียมในระบบ C band / TrueVisions และ
Ku band ซึ่งดำเนินการเองจำนวน 2 ช่อง ได้แก่

- ช่อง MCOT 1 ช่องโทรทัศน์คิดบวก ที่นำเสนอรายการสาระบันเทิงที่เป็นประโยชน์
โดยนำรายการและบุคลากรผู้จัดรายการที่มีคุณภาพจาก บมจ. อสมท
มาจัดรายการที่มีความหลากหลาย เช่น

รายการสุขภาพ รายการวิเคราะห์และถ่ายทอดการแข่งขันกีฬา รายการทำอาหาร
และการนำเสนอข่าวจากศูนย์ข่าวภูมิภาค ออกอากาศผ่านทางโทรทัศน์ดาวเทียมไทยคม 5 ในระบบ
C band/TrueVisions ช่อง 98 และช่อง 57

- MCOT World ช่องรายการภาคภาษาอังกฤษที่มีแนวคิด “Thailand window’s to the
world” ประตูสู่ประเทศไทย นำเสนอรายการเกี่ยวกับศิลปวัฒนธรรม ท่องเที่ยว อาหาร
และการรายงานข่าวประจำวันในประเทศเป็นภาคภาษาอังกฤษ
เพื่อประชาสัมพันธ์ประเทศไทยให้กับชาวต่างชาติที่อาศัยอยู่ทั้งในและต่างประเทศ
รวมทั้งชาวต่างชาติที่เข้ามาท่องเที่ยวในประเทศ โดยออกอากาศผ่านทางโทรทัศน์ดาวเทียมไทยคม
5 ในระบบ C band/TrueVisions ช่อง 99 และช่อง 58

- การให้บริการรับส่งช่องสัญญาณโทรทัศน์ดาวเทียมไทยคม 5 ย่าน C band บมจ. อสมท
ได้นำช่องสัญญาณโทรทัศน์ดาวเทียมไทยคม 5 ระบบ C band แบบ Global Beam
ที่เหลือจากการแพร่ภาพออกอากาศของ Modernine TV
มาให้บริการรับส่งช่องสัญญาณโทรทัศน์ดาวเทียม กับผู้ประกอบการช่องรายการโทรทัศน์ดาวเทียม
จำนวน 13 ช่อง โดยเป็นการออกอากาศแบบ Free To Air
มีรัศมีของสัญญาณดาวเทียมครอบคลุมกว่า 120 ประเทศทั่วโลก (ยกเว้นทวีปอเมริกา)

- การให้บริการรับส่งช่องสัญญาณโทรทัศน์ในระบบ TrueVisions บมจ. อสมท
ได้รับสิทธิเพื่อดำเนินการจัดการช่องสัญญาณโทรทัศน์ในระบบ TrueVisions จำนวน 5
ช่องรายการ ซึ่ง บมจ. อสมท ได้ดำเนินการบริหารจัดการเอง 2 ช่อง ได้แก่ MCOT 1 และ
MCOT World

- การให้บริการรับส่งช่องสัญญาณโทรทัศน์ดาวเทียมไทยคม 5 ระบบ Ku band บมจ. อสมท
ได้ให้บริการรับ-ส่งช่องสัญญาณโทรทัศน์ดาวเทียมไทยคม 5 ระบบ Ku band
กับผู้ประกอบการช่องรายการโทรทัศน์ดาวเทียม จำนวน 13 ช่อง โดยเป็นการออกอากาศแบบ
Free To Air มีรัศมีของสัญญาณดาวเทียมครอบคลุมทั่วประเทศไทย

-   ธุรกิจ Digital Media

  - MCOT Applications

บมจ. อสมท ได้ดำเนินการพัฒนา MCOT Applications
ที่เป็นช่องทางใหม่ในการรับชมรายการต่างๆของ บมจ. อสมท ผ่านทาง Smart Phone ในระบบ
iOS, Android, Window phone และ Smart TV ของ Panasonic โดย MCOT
Applications นี้ สามารถรับชมเนื้อหาข่าวล่าสุด / ย้อนหลัง Hip TV และรายการสดจากช่อง
Modernine TV, MCOT 1, MCOT World รวมทั้งรับฟังรายการสดของ Modern Radio

MCOT Academy

บมจ. อสมท ได้จัดตั้งสำนัก MCOT Academy เป็นสถาบันวิชาการและฝึกอบรมด้านสื่อสารมวลชน
ที่มีภารกิจหลักในการดำเนินการจัดฝึกอบรมวิชาชีพด้านสื่อสารมวลชน
เพื่อเตรียมความพร้อมและพัฒนาความรู้ ทักษะทางวิชาชีพ ให้แก่นิสิต นักศึกษา
ผู้ประกอบวิชาชีพสื่อสารมวลชนและผู้สนใจทั่วไป ให้มีคุณภาพและมาตรฐานที่เหมาะสม
ในการประกอบวิชาชีพด้านสื่อสารมวลชน หรือด้านอื่นๆที่เกี่ยวข้อง
และนำไปสู่การเป็นผู้นำธุรกิจสื่อสารมวลชนในภูมิภาคอาเซียน

บริษัทย่อยและบริษัทร่วม ปี 2546 บริษัทได้จดทะเบียนจัดตั้งบริษัท พาโนราม่า เวิลด์ไวด์ จำกัด
เป็นบริษัทย่อย เมื่อวันที่ 21 พฤศจิกายน 2546 โดย บมจ. อสมท ถือหุ้นในสัดส่วนร้อยละ 49
สำหรับผลิตรายการและสารคดีโทรทัศน์ให้กับ บมจ. อสมท และสถานีโทรทัศน์ทั้งในและต่างประเทศ
รวมถึงการผลิตวิดีทัศน์และสื่อประชาสัมพันธ์ให้กับหน่วยงานภาครัฐ และเอกชน

เมื่อวันที่ 18 พฤศจิกายน 2552 บมจ. อสมท ได้ร่วมทุนกับ บริษัท ซี้ดเอ็มคอท จำกัด โดย บมจ.
อสมท ถือหุ้นในสัดส่วนร้อยละ 49 เพื่อประกอบกิจการด้านบันเทิงทุกประเภท เช่น ผลิตรายการวิทยุ
รายการโทรทัศน์ ภาพยนตร์ เพลงและผลิตภัณฑ์ดิจิทัลอื่น ๆ พัฒนาสินค้า และจำหน่ายสินค้า พรีเมี่ยม
การจัดคอนเสิร์ต ละครเวที และแฟชั่นโชว์

นอกจากนี้ยังได้ร่วมดำเนินกิจการกับผู้ประกอบการเอกชนตามสัญญาร่วมดำเนินกิจการ โดยบริษัทฯ
รับรายได้ในรูปของค่าตอบแทนในการร่วมดำเนินกิจการจาก 2 กิจการหลักที่สำคัญ คือ ร่วมกับ
บริษัท บางกอกเอ็นเตอร์เทนเม้นต์ จำกัด ในการดำเนินกิจการสถานีโทรทัศน์ไทยทีวีสีช่อง 3 อสมท
รวมทั้ง ให้เช่าเวลา จัดรายการและโฆษณาทางสถานีวิทยุฯ เอฟ.เอ็ม. 105.5 เมกกะเฮิร์ต
และร่วมกับกลุ่ม บริษัท ทรู วิชั่นส์ จำกัด (มหาชน)
ในการดำเนินกิจการโทรทัศน์ระบบบอกรับเป็นสมาชิก

โครงสร้างรายได้

โครงสร้างรายได้ของบริษัท สามารถแบ่งออกได้เป็น 4 ประเภท คือ
รายได้จากบริการทางโทรทัศน์ รายได้จากบริการทางวิทยุ รายได้จากการร่วมดำเนินกิจการ
และรายได้อื่น โดยมีรายละเอียดดังนี้

  ---------------------------------- --------- --------- --------- ---------
  ประเภทของรายได้                     1 ม.ค. -            1 ม.ค. -  
                                     31 ธ.ค.55           31 ธ.ค.54 

                                     ล้านบาท    ร้อยละ     ล้านบาท    ร้อยละ

  1. รายได้จากบริการทางโทรทัศน์          3,859.8   65.0      3,395.4   63.9

  2. รายได้จากบริการทางวิทยุ             942.4     15.9      855.3     16.1

  3. รายได้จากการร่วมดำเนินกิจการ                                      

  3.1                                735.0     12.4      742.0     14.0
  ส่วนแบ่งรายได้ตามสัญญาร่วมดำเนินกิจการ                                  

  3.2 รายได้จากสินทรัพย์รับโอนตัดบัญชี       145.3     2.4       111.7     2.1

  3.3 รายได้จากเงินชดเชย               -         -         17.2      0.3

  รวมรายได้จากการร่วมดำเนินกิจการ        880.3     14.8      870.9     16.4

  4. รายได้ผลประโยชน์พิเศษนอกเหนือสัญญา   46.8      0.8       20.8      0.4

  5. รายได้อื่น                                                       

  5.1 ดอกเบี้ยรับ                       156.7     2.6       113.3     2.1

  5.2 รายได้ค่าเช่า                     1.5       0.0       1.7       0.0

  5.3 รายได้เงินปันผล                   8.4       0.1       7.5       0.1

  5.4 รายได้อื่น ๆ                      43.1      0.7       47.8      0.9

  รวมรายได้อื่น                         209.7     3.5       170.3     3.2

  รวมรายได้ทั้งหมด                      5,939.0   100       5,312.7   100
  ---------------------------------- --------- --------- --------- ---------

2.4 เป้าหมายการดำเนินธุรกิจ

บริษัทฯ มีเป้าหมายที่จะพัฒนาองค์กรให้เป็นสื่อกลางอันจะก่อให้เกิดความรู้
ความเข้าใจของประชาชนไทย ทั้งในระดับชาติและในระดับท้องถิ่น
รวมทั้งทำการสื่อสารกับประชาคมโลก โดยผ่านสื่อที่หลากหลาย
ในขณะเดียวกันก็สามารถแข่งขันและดำรงอยู่ได้ในเชิงธุรกิจ
เนื่องจากบริษัทเชื่อว่าบริษัทมีความได้เปรียบในการดำเนินธุรกิจและยุทธศาสตร์ในการแข่งขันดีกว่าผู้ประกอบธุรกิจอื่น
ๆ ในด้านสื่อสารมวลชนประเภทเดียวกัน

2.5 ภาพรวมของอุตสาหกรรมสื่อโฆษณาในประเทศไทย

ภาพรวมงบโฆษณาปี 2555 มีมูลค่ารวม 113,750 ล้านบาท เติบโตเพิ่มขึ้นจากปี 2554 ร้อยละ
8.6 โดยในช่วง 4 เดือนแรกของปี 2555 มีอัตราการเติบโตเพียงร้อยละ 1.5
เนื่องจากผลกระทบจากสถานการณ์มหาอุทกภัยที่เกิดขึ้นในช่วงไตรมาส 4 ปี 2554
ซึ่งทำให้มีการชะลอการใช้งบโฆษณาในช่วงเวลาดังกล่าวและมีผลต่อเนื่องมาถึงช่วง 4
เดือนแรกของปี 2555
อย่างไรก็ตามผู้ซื้อสื่อโฆษณาได้เริ่มทยอยใช้งบโฆษณาเพิ่มขึ้นในช่วงกลางไตรมาส ที่ 2 ปี 2555
โดยมีปัจจัยบวกจากการแข่งขันกีฬาระดับโลก 2 รายการ ได้แก่ การแข่งขันฟุตบอลยูโร 2012 (8
มิ.ย.- 1 ก.ค. 2555) และ การแข่งขันกีฬาโอลิมปิค 2012 (27 ก.ค.-12 ส.ค. 2555)
ทำให้ช่วงเดือนพฤษภาคม-สิงหาคม 2555อุตสาหกรรมโฆษณามีอัตราการเติบโตเฉลี่ยร้อยละ 7.2
ซึ่งปกติจะเป็นช่วง low season ของอุตสาหกรรมโฆษณา ขณะที่ในช่วงไตรมาสที่ 4 ของปี 2555
มีอัตราการเติบโตถึงร้อยละ 22.8 เนื่องจากในช่วงไตรมาสที่ 4 ปี 2554
มีการชะลอการใช้เม็ดเงินโฆษณาจากเหตุการณ์อุทกภัย

เมื่อพิจารณาการใช้งบโฆษณาแยกตามประเภทสื่อแล้วพบว่าสื่อโทรทัศน์ยังมีสัดส่วนเม็ดเงินโฆษณาสูงที่สุด
(ร้อยละ 59.9) ตามด้วยสื่อหนังสือพิมพ์ (ร้อยละ 13.3) สื่อโรงภาพยนตร์ (ร้อยละ 7.0)
สื่อวิทยุ (ร้อยละ 5.6) สื่อนิตยสาร (ร้อยละ 4.7) สื่อกลางแจ้ง (ร้อยละ 4.0)
สื่อโฆษณาในโมเดิร์นเทรด (In-Store) (ร้อยละ 2.4) สื่อเคลื่อนที่ (Transit) (ร้อยละ
2.6) และสื่ออินเตอร์เน็ต (ร้อยละ 0.5) โดยสื่อที่มีการเติบโตสูงที่สุดได้แก่
สื่อโฆษณาในโมเดิร์นเทรด มีการเติบโตถึงร้อยละ 68.9
เนื่องจากการเติบโตของห้างโมเดิร์นเทรดที่เพิ่มขึ้นและขยายไปยังต่างจังหวัดทำให้มีการใช้สื่อเพิ่มขึ้นประกอบกับผู้ซื้อสื่อโฆษณาเห็นว่าเป็นจุดที่จะสื่อสารกับผู้บริโภคเป็นจุดสุดท้าย
และจะมีผลในการตัดสินใจซื้ออย่างมากกับลูกค้าที่ไม่ยึดติดกับแบรนด์สินค้า

งบโฆษณา ปี 2555 []

ในส่วนของอุตสาหกรรมเคเบิ้ลทีวีและโทรทัศน์ดาวเทียมในปี 2555
มีการเติบโตในด้านจำนวนผู้ชมอย่างต่อเนื่องจากปีก่อนหน้า
โดยฐานผู้ชมเคเบิ้ลทีวีและโทรทัศน์ดาวเทียมเพิ่มขึ้นจาก 11 ล้านครัวเรือนในปี 2554 เป็น 14.5
ล้านครัวเรือน ในปี 2555 โดยคิดเป็นร้อยละ 64 ของครัวเรือนทั้งหมดของประเทศจำนวน 22.6
ล้านครัวเรือน โดยเป็นผลมาจากการเข้าสู่ตลาดของคู่แข่งรายใหม่ เช่น จีเอ็ม.เอ็ม.แซท
(แกรมมี่) และ ซันบ๊อกซ์ (บ.อาร์เอส) และ
การเปิดตัวทรูวิชั่นส์จานแดงแบบไม่มีค่าบริการรายเดือน

การแข่งขันที่สูงของผู้ผลิตอุปกรณ์พกพา หรือ สมาร์ทโฟนต่างๆ และ
การเปลี่ยนแปลงเทคโลยีสื่อสารที่รวดเร็วทำให้อุปกรณ์ดังกล่าว
และค่าอินเตอร์เน็ตมีราคาที่ลดลงอย่างรวดเร็วทำให้สามารถเข้าถึงผู้บริโภคได้แทบทุกกลุ่มมีผลทำให้การเข้าถึงสื่อต่างๆสามารถทำได้ในทุกที่ทุกเวลา
ทำให้ภาคธุรกิจต้องปรับตัวใช้ช่องทางอื่นๆในการเข้าถึงกลุ่มเป้าหมาย เช่น
การสื่อสารผ่านทางโซเชียลเน็ทเวิร์ค เพื่อสร้างความสัมพันธ์ที่ยั่งยืนกับผู้บริโภค

คาดการณ์แนวโน้มธุรกิจโฆษณาปี 2556

ภาพรวมเศรษฐกิจไทยในปี 2556 คาดการณ์ว่าจะมีอัตราการเติบโตประมาณร้อยละ 4.9
โดยมีการใช้จ่ายภาครัฐ และการใช้จ่ายภาคครัวเรือนเป็นตัวขับเคลื่อนเศรษฐกิจ
ขณะที่ภาคส่งออกยังมีการเติบโตในระดับต่ำ ในส่วนของภาพรวมอุตสาหกรรมโฆษณา ปี 2556
คาดว่าจะมีการเติบโตที่ประมาณร้อยละ 10 เทียบกับ ปี 2555
โดยมีการเติบโตสูงกว่าอัตราการเติบโตของเศรษฐกิจไทยโดยรวม
ทั้งนี้กลุ่มสินค้าที่คาดว่าจะใช้เม็ดเงินโฆษณามากจะเป็นกลุ่มบริการสาธารณะหลังจากรัฐบาลเร่งลงทุนโครงสร้างพื้นฐาน
และการบริหารจัดการน้ำ กลุ่มโทรคมนาคมซึ่งจะเปิดให้บริการ 3G ในปีนี้
กลุ่มค้าปลีกที่มีการขยายสาขาไปต่างจังหวัด กลุ่มธุรกิจการเงินการธนาคาร และ ธุรกิจอาหารเสริม